|  |  |
| --- | --- |
| POLÁK ATTILAgeográfusMSc, 3. félévPécsi TudományegyetemTermészettudományi Kar |  |

Témavezető:

|  |
| --- |
| Dr. Trócsányi Andrástanszékvezető habilitált egyetemi docens, dékánhelyettes, PTE TTK |

A bűnözés területi aspektusainak vizsgálata Pécsett - a megelőzés építészeti és várostervezési lehetőségei

A bűn és a bűnözés jelensége végigkísérte az emberi társadalmak teljes történetét. Ezzel a problémakörrel számos tudományág foglalkozik, amelyek közül jelen kutatásban a szociológiai, a büntetőjogi és a kriminológiai megközelítésmódokat helyeztük előtérbe. Vizsgálódásunk szűkebb témaköre, a bűnözésföldrajz, a kriminalitás tér- és időbeli aspektusait, valamint ennek társadalmi-gazdasági okait és hatásait vizsgálja.

Pécs egyes bűncselekménytípusainak területi mintázatát 2006 és 2011 között évenkénti felbontásban vizsgáltuk és ponttérképeken ábrázoltuk. A deliktumok sűrűsödése alapján elsődleges és másodlagos gócterületeket határoltunk le és e zónák létrejöttének, tér- és időbeli átalakulásuknak, illetve a város társadalmi-gazdasági szövetével való kölcsönhatásainak elemzését végeztük el.

Alapfeltevésünk szerint a magas bűncselekmény-koncentrációval jellemezhető területeket három tényező hívja életre:

* a potenciális áldozatok és/vagy célpontok sűrűsödése
* a potenciális elkövetők koncentrációja, illetve
* a sikeres elkövetés lehetőségét növelő szituációk nagy mennyisége.

E három tényezőt a kutatás során szerzett ismeretek alapján egy negyedikkel egészíthettük ki – a konfliktushelyzeteket előidéző szituációk nagy számával.

A lakosság bűnözéssel kapcsolatos attitűdjeit és tapasztalatait egy reprezentatív kérdőíves véleményfelméréssel vizsgáltuk és összehasonlítottuk a valós adatokkal.

Végezetül a szituációs bűnmegelőzés elméletén belül, a védhető terek (Defensible Space) és a környezettervezés általi bűnmegelőzés (CPTED) elveit ültettük át két pécsi mintaterületre egy gondolatkísérlet során.

A dolgozatot a kutatás során szerzett ismeretek és tapasztalatok összegzésével és a városvezetés számára megfogalmazott javaslatokkal zárjuk, amelyek révén a bűnözés visszaszorítása hatékonyabbá válhatna.